Klordékòn | Page 1006 | Montray Kréyol
Visites :196,301,704
Visiteurs :6,430,703
Aujourd'hui :16,622
Cette semaine :253,361
Félix Ismain, maire PPM de Bellefontaine, risque d'être inéligible (621)
UNE JEUNESSE ANTILLAISE (149)
Kréyolad 786
Samedi, 21 Septembre, 2019 - 16:12
Sé jou-tala ni an group moun ki vini sav tibren plis asou klordékòn-lan. Sé an komison lantjet. Mé es i ni konmision pou moun ki ja pran fè ek ka pran fè toujou?
Asiparé kom ki diré, yo ka chaché sav poutji yo sèvi pwézon-tala Matinik tandik ki sa té entèdi pa koté Lézétazini dépi lontan.
Jo jik konvoké ann ansien dépité pou sav sa i té ka di. Nou pa sav si yo wè liv Loulou épi Ralf la asou sa, mé Adjilbè di mwen:
— Assiré yo pé ké alé wè sé bétjé-a té ka vann li a! Si pa té ni soutirè pa té ké vòlè!
Fout sa tris kanmenm, toupandan ni an dépité ki adan an konsit, pandan tan-an sa ki ja pran fè ja bien pran fè. E pèsonn pa konnet lamanniè téren ek dlo nou kontaminé.
Es sé parti politik-la ké palé di sa pou prochen éleksion?
Sa nou asiré, sé ki yo pé ké djè palé di sa sirtou si yo bizwen viré trapé vwa. Sel bagay nou ka konstaté kanmenm éleksion mè ka vini ovantatè é tibren pli ta la CTM.
Ni an group politik ki té la avan EPNM (Ansanm pou an nouvo Matinik) i fè an gran sanblé pa koté Twa-Zilé.
Dapré parti-tala péyi-a té ké a larè dépi yo pati, toupandan dot ka di yo ka gadé ki manniè dézankayé Matinik.
Sel bagay nou pé konstaté, yich péyi-a ka pran bon fè, é anlo simié pati ek pa menm pran lapenn déviré.
Nou ka konstaté kanmenm, sa koumansé brennen an sé komin-an. Anlo kandida ja ka filé zépon yo pou trapé an plas mè pas mwa pas la pa lwen, sé dan si mwa ek sa ka pasé vit. Dayè dan twa mwa nou ké ja an 2020, kidonk sa ki lé wè lalimiè ni ka pa kité solèy wè lonbrik yo.
Bel poveb kréyol 526
«Bef douvan, bwè dlo klè».